L'Ordre de 8 de juliol de 1998, per la qual es fixen els preus de la visita pública dels museus que gestionen el Departament de Cultura i les seves entitats autònomes i dels serveis complementaris que s'hi presten, va establir, entre d'altres, els preus de visita i serveis del Museu de la Ciència i de la Tècnica de Catalunya.
Aquesta Ordre va ser modificada posteriorment per diverses normes.
Atesa la necessitat d'actualitzar els preus vigents, de preveure la gratuïtat de la visita per a nous col·lectius com el personal docent de Catalunya, d'incrementar els supòsits d'aplicació de la tarifa reduïda, així com d'establir el preu de nous serveis del Museu;
Atesa la proposta del Museu de la Ciència i de la Tècnica de Catalunya i de la Direcció General del Patrimoni Cultural, i vist l'informe favorable de la Intervenció Delegada i de l'Assessoria Jurídica del Departament d'Economia i Finances;
D'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
1.1 S'aproven els preus de la visita pública del Museu de la Ciència i de la Tècnica de Catalunya i dels serveis complementaris que s'hi presten d'acord amb el que consta a l'annex d'aquesta Ordre.
1.2 Els imports que resultin de l'aplicació dels percentatges de descompte s'arrodoneixen de la manera següent:
a) La xifra de les unitats de cèntim d'euro, si és compresa entre l'1 i el 5, s'arrodoneix al 5.
b) La xifra de les unitats de cèntim d'euro, si és compresa entre el 6 i el 9, s'arrodoneix al 0 i s'augmenta en una unitat la xifra de les desenes de cèntim d'euro.
Es deroguen els preus del Museu de la Ciència i de la Tècnica de Catalunya previstos en les disposicions següents i totes les referències que s'hi fan a aquest Museu:
Ordre de 8 de juliol de 1998, per la qual es fixen els preus de la visita pública dels museus que gestionen el Departament i les seves entitats autònomes i dels serveis complementaris que s'hi presten.
Ordre de 22 de novembre de 2000, de modificació de l'Ordre de 8 de juliol de 1998.
Ordre CLT/39/2003, de 23 de gener, per la qual s'estableix la visita pública gratuïta dels monuments i dels museus que gestionen el Departament de Cultura i les entitats que en depenen per a les persones majors de 65 anys.
Aquesta Ordre entra en vigor l'1 de juny de 2008, excepte la previsió de gratuïtat de la visita del Museu per al personal docent continguda en l'apartat A.6.1.i) de l'annex, la qual entra en vigor l'endemà de la seva publicació al Diari Oficial de la Generalitat de Catalunya.
Els preus reduïts s'apliquen a les persones següents:
b) Nois/noies entre 7 i 18 anys.
c) Titulars del carnet d'estudiant.
f) Membres d'una família monoparental (la formada per un pare/mare sol/a amb infants menors de dotze anys, sempre que aquests convisquin amb aquell/a i en depenguin econòmicament i exclusivament).
g) Persones amb discapacitat física, psíquica o sensorial, en un grau reconegut igual o superior al 33%.
h) Membres d'associacions, d'entitats i d'institucions que hagin establert amb el Museu un conveni de col·laboració amb finalitat cultural i/o promocional.
Aquests convenis poden establir preus reduïts diferents als esmentats, però el descompte no pot ser superior al 50% del preu general.
i) Membres d'entitats nacionals i internacionals relacionades amb la conservació del patrimoni científic, tècnic i industrial català.
j) Visites en grup sempre que s'efectuï amb anterioritat la reserva de dia i hora de visita al Museu i que el grup sigui de 20 persones o més.
A.3 Preus especials per a grups escolars:
Els grups escolars gaudeixen d'un descompte del 20% sobre el preu reduït de visita pública del Museu.
A.4 Preus especials per a grups turístics:
A.4.1 Les agències de viatges, els operadors turístics i d'altres majoristes que realitzin prèviament reserves de grup gaudeixen d'un descompte del 10% sobre el preu reduït de visita pública del Museu.
A.4.2 En el cas d'adquisicions de 500 entrades o més s'aplica un descompte del 20% sobre el preu reduït de visita pública del Museu.
Aquestes entrades s'han d'adquirir d'una sola vegada i només poden ser utilitzades durant els sis mesos següents a la seva adquisició.
El Museu pot autoritzar la realització de visites fora de l'horari habitual d'obertura a grups de més de 40 persones.
El preu de visita del Museu és de 10 euros/persona.
A.6.1 La visita pública és gratuïta per a les persones següents:
e) Membres d'associacions, d'entitats i d'institucions que hagin establert amb el museu un conveni de col·laboració amb finalitat cultural i/o promocional.
f) Membres de l'Associació de Museòlegs de Catalunya.
g) Membres de les associacions d'amics del Museu de la Ciència i de la Tècnica de Catalunya i dels museus integrats en el seu sistema territorial.
h) Estudiants universitaris/àries degudament acreditats/ades.
i) Personal docent de Catalunya, de qualsevol ensenyament del sistema educatiu oficial, degudament acreditat.
j) Personal de la Generalitat de Catalunya.
k) Membres del Club Súper 3, que han d'estar acompanyats d'una persona adulta.
l) Titulars d'un passi permanent del Museu.
m) Persona acompanyant de grups de més de 20 persones.
n) Totes les persones visitants els dies 23 d'abril, 18 de maig i 11 de setembre; el dia de la festa major del municipi corresponent, el primer diumenge de cada mes, i un màxim de sis dies a lliure elecció del Museu.
A.6.2 La Direcció del Museu pot lliurar el passi permanent del Museu a les persones següents:
a) Persones col·laboradores amb les activitats del Museu.
b) Persones relacionades amb els mitjans de comunicació.
c) Alts càrrecs o personal directiu d'administracions i entitats públiques.
A.6.3 Així mateix, la Direcció del Museu pot permetre la visita gratuïta a persones o grups que ho sol·licitin, en ocasions determinades, de forma excepcional.
L'exempció del preu s'ha de fonamentar en motius socioeconòmics o per la realització d'estudis o treballs d'investigació.
B) Campanyes de promoció de la visita pública
B.1 El Museu de la Ciència i de la Tècnica de Catalunya pot establir campanyes de promoció de la visita pública mitjançant conveni amb associacions, mitjans de comunicació, entitats o institucions.
Aquestes campanyes consisteixen en l'aplicació de la tarifa reduïda prevista a l'apartat A.2 o en la visita pública gratuïta a les persones membres de les associacions, entitats o institucions durant el termini que s'estableixi, que no pot superior a un any.
B.2 Els convenis de les campanyes de promoció han d'establir les condicions d'aplicació, i com a mínim, les següents:
a) Determinació del tipus de tarifa que s'aplicarà (reduïda o gratuïta) i especificació de les persones a les quals serà aplicable.
Es pot establir un nombre màxim de persones beneficiàries, en còmput global de la campanya o mensual.
b) Contraprestació econòmica o d'un altre tipus de l'associació, entitat o institució.
B.3 En l'estudi econòmic que s'ha d'adjuntar als convenis de les campanyes de promoció ha de constar la quantificació dels ingressos que el Museu deixarà d'obtenir per l'aplicació de la tarifa reduïda o la gratuïta i la quantificació de la contraprestació o beneficis que rebrà el Museu de l'aplicació de la campanya, que han de ser, almenys, equivalents als ingressos que deixarà d'obtenir.
Els preus de les visites guiades que no s'hagin de satisfer a empreses concessionàries són els següents:
Aquests preus s'afegeixen al preu de la visita pública corresponent.
C.2 Preus de cursos, seminaris i tallers per a persones adultes
Els preus dels cursos, seminaris i tallers per a persones adultes que no s'hagin de satisfer a empreses concessionàries són els següents:
a) Cursos, seminaris i tallers de divulgació:
De més de 20 hores: 2 euros/persona/hora.
De més de 20 hores: 5 euros/persona/hora.
C.3 Preus dels tallers escolars
Els preus dels tallers escolars que no s'hagin de satisfer a empreses concessionàries són els següents:
b) Tallers d'un dia sencer (mínim 15 alumnes): 6 euros/persona.
c) Tallers que s'organitzen com a complement d'exposicions temporals: 1 euro/persona/hora.
C.4 Preus de reproduccions fotogràfiques
a) Preu per còpia en blanc i negre
Si les fotografies o reproduccions tenen finalitats lucratives o de difusió, el preu es duplica.
C.5 Preus especials per a grups turístics
Les agències de viatges, els operadors turístics i d'altres majoristes que realitzin prèviament reserves de grup gaudeixen d'un descompte del 10% sobre els serveis complementaris que contractin previstos als apartats C.1 i C.2.
El preu de la visita combinada de la seu central del Museu a Terrassa i de la Colònia Sedó és de 4 euros.
També el Museu pot establir entrades combinades amb d'altres museus o monuments quan s'hagi establert un conveni de col·laboració, aplicant un descompte màxim del 60% sobre el preu general de visita del Museu.
D.2 Preu de visita pública i serveis combinats
El Museu pot establir entrades combinades entre la visita pública del Museu i un o diversos dels serveis complementaris previstos a l'apartat C, tret de les reproduccions fotogràfiques, amb un descompte màxim del 40% de la suma dels preus corresponents.